CELEX: 62011TN0074
Language: fi
Date: 2011-02-01 00:00:00
Title: Asia T-74/11: Kanne 1.2.2011 — Omnis Group v. komissio

26.3.2011   
            
            
               FI
            
            
               Euroopan unionin virallinen lehti
            
            
               C 95/10
            
         Kanne 1.2.2011 — Omnis Group v. komissio
   (Asia T-74/11)
   2011/C 95/16
   Oikeudenkäyntikieli: romania
   
      Asianosaiset
   
   
      Kantaja: Omnis Group (Bucarest, Romania) (edustaja: asianajaja D.-A.-F. Tarara)
   
      Vastaaja: Euroopan komissio
   
      Vaatimukset
   
   
               —
            
            
               Vastaajan 1.12.2010 asiassa COMP/39.784 — Omnis/Microsoft tekemä päätös on kumottava
            
         
               —
            
            
               Asia on palautettava vastaajalle päätöksen tekemistä varten
            
         
               —
            
            
               Toissijaisesti unionin yleisen tuomioistuimen on ratkaistava asia ja hyväksyttävä kantajan tekemä kantelu.
            
         
      Oikeudelliset perusteet ja pääasialliset perustelut
   
   Kantaja vaatii kanteessaan SEUT 263 artiklan nojalla, että vastaajan 1.12.2010 asiassa COMP/39.784 — Omnis/Microsoft tekemä se päätös kumotaan, jolla se hylkäsi kantajan tekemän kantelun, joka koski Microsoftin oletettua kilpailunvastaista menettelyä.
   Kantaja esittää kanteensa tueksi seuraavat perusteet:
   
               1)
            
            
               Ensimmäinen peruste nojautuu siihen, että vastaajan päätös, jolla se päätti olla tutkimatta Microsoftin väärinkäytöksiä EAS/ERP-markkinoilla (Entreprise Application Software/Entreprise Resource Planning) perustuu kestämättömiin perusteluihin.
            
         
               2)
            
            
               Toinen peruste nojautuu siihen, että vastaaja on arvioinut tapauksen merkitystä virheellisesti, kun se on perusteettomasti ja lainvastaisesti päätellyt, ettei kantajan esille ottamalla ongelmalla ole merkitystä Euroopan unionissa.
            
         
               3)
            
            
               Kolmas peruste nojautuu siihen, että vastaajan päätös olla jatkamatta kantajan tekemän kantelun käsittelyä on lainvastainen ja perusteeton, koska sillä loukataan kantajan oikeuksia.
            
         
               4)
            
            
               Neljäs peruste nojautuu siihen, että vastaaja on tehnyt päätöksensä, vaikkei sen käytettävissä ole ollut sellaisia asiakirjoja, joilla Microsoftin väitteet olisi voitu todentaa, joten riidanalaisen päätöksen vuoksi kantelun kohteena oleva kilpailunvastainen menettely jatkui eikä kantaja voinut kehitellä kanteluaan.